ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

**ΔΙΕΡΓΑΣΙΑ EΣΔΠ**

**Ρ.4 ΕΣΩΤΕΡΙΚΗ ΑΞΙΟΛΟΓΗΣΗ**

«Αναβάθμιση της ποιότητας του Γεωπονικού Πανεπιστημίου Αθηνών, για την αποδοτικότερη και αποτελεσματικότερη λειτουργία του \_ Υποστήριξη ΜΟΔΙΠ ΓΠΑ» με κωδικό ΟΠΣ (MIS) 5092075, που συγχρηματοδοτείται από Ευρωπαϊκούς (Ευρωπαϊκό Κοινωνικό Ταμείο) και Εθνικούς πόρους



**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΑΝΤΙΚΕΙΜΕΝΟ ΔΙΕΡΓΑΣΙΑΣ 3](#_Toc170481300)

[2. ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ 3](#_Toc170481301)

[3. ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ 4](#_Toc170481302)

[4. ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ 4](#_Toc170481303)

[5. ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ 4](#_Toc170481304)

[6. ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ 4](#_Toc170481305)

[7. ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ 5](#_Toc170481306)

# ΑΝΤΙΚΕΙΜΕΝΟ ΔΙΕΡΓΑΣΙΑΣ

1.1 Σκοπός της συγκεκριμένης Διεργασίας είναι:

* η αξιολόγηση και ο έλεγχος της εφαρμογής του Εσωτερικού Συστήματος Διασφάλισης Ποιότητας του Γεωπονικού Πανεπιστημίου Αθηνών
* η ενημέρωση της Διοίκησης του ΓΠΑ σχετικά με την εφαρμογή του ΕΣΔΠ από τις ακαδημαϊκές, ερευνητικές και διοικητικές μονάδες του Ιδρύματος και
* η λήψη διορθωτικών, προληπτικών και βελτιωτικών ενεργειών, προς αποκατάσταση των τυχόν σφαλμάτων ή παραλείψεων, που εντοπίζονται κατά την εφαρμογή των διαδικασιών εσωτερικής αξιολόγησης για την βελτίωση της λειτουργίας του ΕΣΔΠ.

1.2 Τα αποτελέσματα της εσωτερικής αξιολόγησης καταγράφονται σε εσωτερικές αναφορές, που συντάσσει η ΜΟΔΙΠ, όπου σημειώνονται οι ενδεχόμενες αποκλίσεις από το πρότυπο, οι οποίες κοινοποιούνται στους ενδιαφερομένους. Οι αποφάσεις για την διόρθωση, συμμόρφωση ή βελτίωση της λειτουργίας του ΕΣΔΠ περιλαμβάνουν (ενδεικτικά) ενέργειες σχετικές με:

* την βελτίωση του ΕΣΔΠ και των διεργασιών του
* την βελτίωση των παρεχόμενων υπηρεσιών προς τους φοιτητές
* την βελτίωση των όρων και των διαδικασιών υλοποίησης του διδακτικού και ερευνητικού έργου
* την βελτίωση του εργασιακού περιβάλλοντος για το διοικητικό προσωπικό
* την αναθεώρηση κατανομής πόρων
* την καθιέρωση νέων στόχων ποιότητας.

Το ΕΣΔΠ ανασκοπείται από την Διοίκηση του Γεωπονικού Πανεπιστημίου Αθηνών τουλάχιστον μια φορά τον χρόνο. Μη προγραμματισμένες ανασκοπήσεις του ΕΣΔΠ μπορούν να γίνουν οποτεδήποτε, αν αυτό θεωρηθεί αναγκαίο από τον Πρόεδρο της ΜΟΔΙΠ. Στην ετήσια συνεδρίαση της Επιτροπής Ανασκόπησης του ΕΣΔΠ γίνεται ενημέρωση των μελών της για το ΕΣΔΠ, τις Διεργασίες, τις Διαδικασίες, τους Δείκτες Ποιότητας, και υποβάλλονται προτάσεις βελτίωσής τους.

# ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ

.Ως δεδομένα εισόδου λογίζονται στοιχεία και αποτελέσματα διαδικασιών, όπως ενδεικτικά:

* Η Πολιτική Ποιότητας του Γεωπονικού Πανεπιστημίου Αθηνών
* Τα ετήσια δεδομένα ποιότητας του ΟΠΕΣΠ
* Υποδείγματα πρότασης πιστοποίησης του ΕΣΔΠ, των Προγραμμάτων Σπουδών και του ΚΕΔΙΒΙΜ της ΕΘΑΑΕ, στα οποία περιλαμβάνονται τα πρότυπα ΕΣΔΠ, των Προγραμμάτων Σπουδών και του ΚΕΔΙΒΙΜ
* Οι ετήσιες Εσωτερικές Αναφορές των Ακαδημαϊκών Μονάδων για την εκπαιδευτική, ερευνητική και διοικητική τους λειτουργία
* Τα ευρήματα και οι παρατηρήσεις της ΕΘΑΑΕ που καταγράφονται στις Εκθέσεις Εξωτερικής Αξιολόγησης και Πιστοποίησης του ΕΣΔΠ, των Προγραμμάτων Σπουδών (και των τριών κύκλων) και του ΚΕΔΙΒΙΜ, που προέκυψαν κατά τις αξιολογήσεις του ΕΣΔΠ και τις πιστοποιήσεις των ΠΣ των Ακαδημαϊκών Μονάδων του Γεωπονικού Πανεπιστημίου Αθηνών
* Λοιπά συναφή στοιχεία, όπως καθορίζονται και εμπλουτίζονται δυναμικά με απόφαση της Συγκλήτου, ύστερα από εισήγηση της ΜΟΔΙΠ.

# ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ

* Ευρήματα εσωτερικής αξιολόγησης ανά διαδικασία
* Πρακτικά Ανασκοπήσεων της Διοίκησης
* Αναφορές εσωτερικής αξιολόγησης της ΜΟΔΙΠ προς την Διοίκηση του Ιδρύματος
* Διορθωτικές Ενέργειες
* Προτάσεις για βελτίωση

# ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ

**Διαδικασία Δ.4.1**: Εσωτερική αξιολόγηση

**Διαδικασία Δ.4.2:** Ανασκόπηση της Διοίκησης

**Διαδικασία Δ.4.3:**  Διορθωτικές Ενέργειες

# ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ

Στους δείκτες αποτελεσματικότητας συμπεριλαμβάνονται πρωτίστως ποσοτικοί αλλά και ποιοτικοί δείκτες, ώστε να παρέχονται αξιόλογες και αξιόπιστες πληροφορίες και να εξάγονται συγκριτικά μετρήσιμα συμπεράσματα, τόσο για τον έλεγχο όσο και για την εκ των υστέρων αξιολόγηση, όπως ενδεικτικά:

* Πλήθος διορθωτικών ενεργειών που προήλθαν από εσωτερικές αξιολογήσεις
* Πλήθος προληπτικών ενεργειών που προήλθαν από εσωτερικές αξιολογήσεις
* Πλήθος προτάσεων βελτίωσης.

# ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ

Οι μέθοδοι ελέγχου επιλέγονται με στόχο την διασφάλιση της αποτελεσματικής εφαρμογής και της επίτευξης των στόχων του Γεωπονικού Πανεπιστημίου Αθηνών στο πλαίσιο της υλοποιούμενης Πολιτικής Ποιότητας:

* μέσω προγραμματισμένων εσωτερικών αξιολογήσεων που διενεργεί η ΜΟΔΙΠ
* μέσω της ανάλυσης των δεικτών αποτελεσματικότητας της Διεργασίας
* μέσω παρουσιάσεων των αποτελεσμάτων εσωτερικής αξιολόγησης στην ΜΟΔΙΠ και στην Διοίκηση του Γεωπονικού Πανεπιστημίου Αθηνών.

# ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ

Ενέργειες για την βελτίωση της Διεργασίας αποτελούν:

* Ενέργειες βελτίωσης της αποτελεσματικότητας των Διεργασιών του ΕΣΔΠ
* Ενέργειες υλοποίησης διορθωτικών και προληπτικών ενεργειών
* Ανατροφοδότηση της στρατηγικής του Ιδρύματος και πιθανές βελτιώσεις
* Ανατροφοδότηση της Πολιτικής Ποιότητας του Γεωπονικού Πανεπιστημίου Αθηνών και πιθανές βελτιώσεις
* Ανατροφοδότηση της ποιότητας των ΠΣ, με πιθανές συστάσεις για βελτίωση
* Ανατροφοδότηση της ποιότητας των υπηρεσιακών μονάδων, με πιθανές συστάσεις για βελτίωση.